**EELNÕU 2018/105**

 **KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri-  |  |
| majandus- |  |
| revisjoni- |  |
| sotsiaal-  |  |

**VILJANDI LINNAVOLIKOGU**

OTSUS

### 27. september 2018 nr

Viljandi Linnavolikogu 22. veebruari 2018 otsuse

nr 51 „Viljandi linna arengukava ja eelarvestrateegia

aastateks 2020-2024 koostamise algatamine

ning ajutise komisjoni moodustamine“ muutmine

Kohaliku omavalitsuse korralduse seaduse § 22 lõike 1 punkti 7, § 372 lõigete 1 ja 2, § 47, Viljandi linna arengukava ja eelarvestrateegia koostamise, muutmise, menetlemise ja kinnitamise kord § 3 lõigete 1, 2 ja 3 alusel Viljandi Linnavolikogu

**o t s u s t a b:**

1. Muuta Viljandi Linnavolikogu 22. veebruari 2018 otsuse nr 51 „Viljandi linna arengukava ja eelarvestrateegia aastateks 2020-2024 koostamise algatamine ning ajutise komisjoni moodustamine“ punkti 1 ja sõnastada see järgmiselt: „Algatada Viljandi linna arengustrateegia 2030+ ning Viljandi linna arengukava ja eelarvestrateegia aastateks 2020–2025 koostamine“.

2. Muuta Viljandi Linnavolikogu 22. veebruari 2018 otsuse nr 51 „Viljandi linna arengukava ja eelarvestrateegia aastateks 2020-2024 koostamise algatamine ning ajutise komisjoni moodustamine“ punkti 2 ja sõnastada see järgmiselt: „Moodustada ajutine komisjon Viljandi linna arengustrateegia 2030+ ning Viljandi linna arengukava ja eelarvestrateegia aastateks 2020–2025 koostamiseks“.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Helmut Hallemaa

# Esitatud: 15.09.2018

**Esitaja:** Viljandi Linnavolikogu ajutine komisjonViljandi linna uue arengukava ja eelarvestrateegia koostamiseks

**Ettekandja:** Helmut Hallemaa

**Lk arv:** 3

**Hääletamine:** nõudmisel

Seletuskiri

**Viljandi Linnavolikogu 22. veebruari 2018 otsuse nr 51**

**„Viljandi linna arengukava ja eelarvestrateegia aastateks 2020-2024**

**koostamise algatamine ning ajutise komisjoni moodustamine“ muutmine**

1. Vastavalt kohaliku omavalitsuse korralduse seaduse § 372 lõikele 3 peab arengukava ja eelarvestrateegia iga aasta 15. oktoobri seisuga hõlmama vähemalt nelja eelseisvat aastat.

2. Viljandi Linnavolikogu võttis 22. veebruaril 2018 vastu otsuse nr 51 „Viljandi linna arengukava ja eelarvestrateegia aastateks 2020-2024 koostamise algatamine ning ajutise komisjoni moodustamine“. Sellega algatati Viljandi linna uue arengukava ja uue eelarvestrateegia koostamine. Viljandi Linnavolikogu nimetatud otsuse eesmärgiks oli ja on samuti nende dokumentide koostamise protsessi suunamine ja juhtimise tagamine ning nende eelnõude esitamine Viljandi Linnavolikogule kinnitamiseks.

3. Käesoleva eelnõu eesmärgiks on Viljandi Linnavolikogu 22. veebruari 2018 otsuse nr 51 ning selle punktide 1 ja 2 sõnastuse muutmine. See puudutab Viljandi linna uue arengukava ja eelarvestrateegia perioode.

4. Viljandi Linnavolikogu otsuse eelnõu õiguslikuks aluseks on Kohaliku omavalitsuse korralduse seaduse § 22 lõige 1 punkti 7, § 372 lõiked 1 ja 2 ning § 47 ning Viljandi linna arengukava ja eelarvestrateegia koostamise, muutmise, menetlemise ja kinnitamise kord § 3 lõiked 1, 2 ja 3.

5. Käesoleva eelnõu sisuks on algatatud uue Viljandi linna arengukava ja eelarvestrateegia koostamise perioodide muutmine ning vastavalt ka Viljandi Linnavolikogu ajutise komisjoni pika nimetuse kooskõlla viimine koostatavate dokumentide muudetud perioodiga.

6. Viljandi linna uue arengukava ja eelarvestrateegia perioodiks on vastavalt Viljandi linna arengustrateegia 2030+ ning Viljandi linna arengukava ja eelarvestrateegia aastateks 2020–2025. Viljandi linnavolikogu ajutine komisjon Viljandi linna uue arengukava koostamiseks tegi vastava otsuse oma 28. augusti 2018 koosolekul, protokoll nr 1-16/18/3-1. Selle ajutise komisjoni koosseisu kuuluvad kõigi Viljandi Linnavolikogus esindatud erakondade esindajad.

7. Viljandi linna uue arengukava ja eelarvestrateegia perioodi muutmise vajadus tuleneb Viljandi Linnavolikogu 30. augusti 2018 määrusega nr 23 „Viljandi linna arengukava aastateks 2018–2023“ kehtestatud arengukava ning määrusega nr 24 „Viljandi linna eelarvestrateegia aastateks 2018–2023“ kehtestud eelarvestrateegia perioodist. Viljandi Linnavolikogu 22. veebruari 2018 määruse nr 49 „Viljandi linna arengukava ja eelarvestrateegia aastateks 2016-2021 ülevaatamine“ alusel toimunud ülevaatamise käigus pikendati nende mõlema arengudokumendi perioodi kuni aastani 2023.

8. Lisakulu ja lisatulu käesoleva Viljandi Linnavolikogu otsuse vastuvõtmisega linnale ja linnaeelarvele ei kaasne.

(allkirjastatud digitaalselt)

Helmut Hallemaa

Viljandi Linnavolikogu ajutise komisjoni Viljandi linna uue arengukava ja eelarvestrateegia koostamiseks esimees

Viljandi Linnavolikogu eelarve- ja arengukomisjoni esimees